S p r á v a
zo zahraničnej pracovnej cesty

1. Účastníci ZPC:
1.		
Titul, meno a priezvisko:	RNDr. Mária Šulanová 	
Pracovisko:	Ústav informácií a prognóz školstva	
Pracovné zaradenie:	Odborný pracovník analýz a výskumu, špecialista vysokého školstva	
Znalosť jazykov:	angličtina, nemčina	
		
2.		
Titul, meno a priezvisko:	Mgr. František BLANÁR	
Pracovisko:	Ústav informácií a prognóz školstva	
Pracovné zaradenie:	analytik	
Znalosť jazykov:	angličtina	

2. Zahraničná pracovná cesta:
Štát:	Nemecká spolková republika	
Mesto:	Berlín	
Vykonaná v doch:	23.5.2012 až 26.5.2012	
Prijímajúca organizácia:	HIS-Institute for Research on Higher Education (Hannover), Federal Ministry of Education and Research	
Účel cesty:	Účasť na úvodnej konferencii k projektu EUROSTUDENT V	
Spôsob financovania:	Ministerstvo školstva, vedy, výskumu a športu SR	

3. Rámcový program pobytu: 
23.5.2012 		prílet do Berlína, ubytovanie
24.5 a 25.5.2012 	účasť na konferencii
26.5.2012		odlet z Berlína

4. Stručný priebeh rokovaní, resp. študijného pobytu:
V prvý deň konferencie boli účastníci oboznámení s využitím výsledkov projektu EUROSTUDENT IV na príkladoch štátov Estónsko, Francúzsko a Nemecko, prednesených reprezentantmi uvedených krajín. Po krátkej diskusii bol program zameraný na poznatky o sociálnej dimenzii vzdelávania na vysokých školách v Európe v súčasnosti, na očakávania a výzvy týkajúce sa projektu EUROSTUDENT V ako základu pre výskum v budúcnosti, 
v rámci politického vývoja a pohľadu do minulosti. Svoje príspevky predniesli Gaële Gostellec (University of Lausanne), Maria-Kristin Gylfadottir (Európska komisia) a Florian Kaiser (European students‘ Union). 
Popoludňajšia časť programu bola koncipovaná na bližšie zoznamovanie reprezentantov jednotlivých národných výskumných tímov a získanie ich pohľadu 
na doterajšiu realizáciu  projektu. Účastníci boli rozdelení do desiatich skupín, ktoré vzájomne konzultovali problematiku z piatich rôznych aspektov (1. Politické priority krajín participujúcich na projekte; 2. Cieľové skupiny; 3. Implementácia národných 
prieskumov / zber údajov; 4. Rozšírenie výsledkov; 5. Očakávania národných tímov 
voči konzorciu projektu). Noví participanti na projekte mali príležitosť byť detailnejšie oboznámení s doterajšou realizáciou projektu v jednotlivých krajinách a dlhoroční účastníci mali možnosť konfrontovať efektivitu svojich postupov so skúsenosťami kolegov z ostatných krajín. Bolo vyjadrené želanie, aby v budúcnosti väčšia časť rokovaní prebiehala práve v menších skupinkách, čo by výrazne zvýšilo dynamiku práce na projekte.
Prvý deň rokovaní bol zavŕšený prezentáciou týkajúcou sa organizovania a hlavných cieľov nasledujúceho cyklu projektu, ktorá bola prednesená vedúcim medzinárodného koordinačného tímu projektu (Dominic Orr) a reprezentantom konzorcia projektu (Martin Unger). 
Druhý deň konferencie bol zahájený prezentáciami reprezentantov siedmych členských organizácií tvoriacich konzorcium o ich role a úlohách, za ktoré sú zodpovední v rámci projektu EUROSTUDENT V. Účastníci konferencie boli oboznámení s tromi novými členmi tzv. Steering Boardu (riadiaceho výboru, ktorý má rolu strategického poradenstva 
pre konzorcium). Po prestávke bol prerokovaný časový harmonogram projektu a cieľové skupiny zberu údajov, ktorý je plánovaný na obdobie marec až júl 2013, následne by malo byť zrealizované čistenie zozbieraných údajov a zaslanie výsledkov pre komparatívnu analýzu. Finálna fáza projektu – analýza získaných údajov, ich rozšírenie 
a využitie – je naplánované na obdobie január 2014 až máj 2015. 

5.  Odporúčané závery:
Prínos konferencie bol v prezentovaní poznatkov v rámci vzdelávania 
na vysokých školách v Európe a v dolaďovaní plánov realizácie piateho cyklu projektu najmä po organizačnej stránke. Prijaté závery z rokovaní budú realizované v súlade s navrhnutým časovým harmonogramom a ďalšími pokynmi hlavného koordinátora projektu na ÚIPŠ dvomi pracovníkmi. 

6.   Prehľad prinesenej dokumentácie a miesto jej uloženia
D. Orr, Ch. Gwosc, N. Netz: Social and Economic Conditions of Student Life in Europe. Synopsis of indicators. Final report. Eurostudent IV 2008-2011. Bielefeld: W. Bertelsmann Verlag. 2011 
D. Orr, T. Barthelmes: Data on the social dimension of higher education.
Miesto uloženia dokumentácie: ÚIPŠ

7.   Osobitne vyhodnotený očakávaný prínos ZPC
Prostredníctvom pracovnej cesty účastníci získali informácie o využití výsledkov štvrtého cyklu projektu a o plánoch realizácie piateho cyklu projektu, najmä z hľadiska jeho organizovania, časového harmonogramu a cieľovej skupiny študentov.  

8. Spôsob zverejnenia výsledkov ZPC, prenos získaných informácií:
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR. 

Súhlasím so zverejnením správy na internete.

Správu vypracovali: RNDr. Mária Šulanová, Mgr. František Blanár
Dátum: 30.05.2012			

Správu schválil: 	Ing. Juraj Homola, generálny riaditeľ ÚIPŠ